
Liv 

Fra Wikipedia, den frie encyklopædi 

For alternative betydninger, se Liv (flertydig) . (Se også artikler, som begynder med Liv) 

Liv er den egenskab som deles af alle organismer. Fysiske objekter 
kan deles i dem med liv og dem uden, enten fordi de er ophørt med 
at være levende (er døde) eller fordi de helt mangler denne egenskab 
og klassificeres som døde ting. Der eksisterer forskellige former for 
liv, f.eks. planter, dyr, svampe, protister, arkæer og bakterier. 

Biologi er den hovedgren af videnskaben, der beskæftiger sig med 
liv. 

Levende organismer består af én celle eller flere celler, der har et 
stofskifte og kan opretholde en indre ligevægt (homøostase), 
ligesom de kan vokse, reagere på stimuli og formere sig. De kan 
desuden tilpasse sig deres omgivelser gennem evolution i løbet af 
flere generationer. Indtil nu kendes liv kun fra biosfæren på Jorden. 

Kulstof, nitrogen og vand er vigtige komponenter for liv. 

Organismer der er så små, at man skal se dem via et mikroskop, 
kaldes mikroorganismer. 

Prokaryoter (uden cellekerne) har en typisk diameter på 0,1-10 um - 
og eukaryoter (med cellekerne) har en typisk diameter på 10-100 
um. Der findes exceptionelle store enkeltcellede eukaryoter, med 
mange cellekerner, på op til 20 cm i diameter; fx Xenophyophore, 
som lever på havbunden 

Jorden er det eneste sted i universet, hvor vi ved, der er liv. Forskere 
har fundet spor af liv så tidligt som for 3.770 million år siden og 
måske for 4.280 million år sidenJ 2 ! 

Diagram over en typisk ægte 
bakteriecelle: Cyanobakterie. Det 
formodes at fotosyntetiserende 
mikrober - muligvis cyanobakterier - 
er skyld i jordens "iltkatastrofe", 
hvilket muliggjorde flercellet liv (fx 
mennesker). 



Skanning elektron mikroskopi 
billede af celler af arkæen 
Methanohalophilus mahii. 
























Definitioner på liv 


Nogle velkendte egenskaber ved liv er:^ 

■ Fødeoptagelse 

■ Ånding 

■ Reproduktion 

■ Ekskretion 

■ Reaktivitet overfor stimuli 

■ Selvbevægelse 

Der er mange organismer som bliver betragtet som levende, men 
som ikke opfylder alle ovenstående punkter. For eksempel er et frø 
eller en spore ikke i stand til selvbevægelse. Mange bakterier 
respirerer ikke, men anvender andre kemiske systemer. 

Liv kan også defineres som det udødelige DNA, der passerer fra 
generation til generation med kønscellerne. Fra denne kønslinje 
afspringer den dødelige soma eller kroppen i hver generation. 
Dannelsen af individet afhænger af transskriptionen af det genetiske 
kode ved hjælp af RNA, der således bestemmer de enzymer og andre 
proteiner, der dannes, og dermed kontrollerer cellens metabolisme. 



Diagram over en "gennemskåret" 
typisk eukaryot celle, der er 
kendetegnet ved at have en 
cellekerne. Organeller: 

(1) nucleolus 

(2) cellekerne 

(3) ribosom 

(4) ves i kel 

(5) ru endoplasmatisk reticulum 
(ER) 

(6) Golgiapparat 

(7) Cytoskelet 

(8) glat endoplasmatisk reticulum 

(9) mitochondrie 

(10) vakuole 

(11) cytoplasma 

(12) lysosom 

(13) centrioler. 


Mere overordnet kan "liv" beskrives som noget der er i stand til at 
reproducere sig selv samt har et stofskifte. Denne definition får 
straks frøet og bakterien fra ovenstående eksempel til at "passe bedre 
ind". Virus bliver typisk ikke betragtet som organismer, fordi de 
alene ikke kan formere sig eller lave stofskifte, men kræver en vært. 
Dog har nye genetiske undersøgelser ændret denne opfattelse, da det 
har vist sig at vims nedstammer fra en fælles stamform med 
moderne celler J 4 ] 

En del forskere mener ikke at vi endnu (2007) har definitionen på 
liv.[5][6] NASA definerer liv som "et selvopretholdende kemisk 
system, som er i stand til Darwinistisk evolution" 

Livets kemi 



Fotografi af kæmpecellen 
Xenophyophore med en diameter 
på ca. 20 cm, som var verdens 
største i 2005 (NOAA).™ 


De levende organismer er karakteriseret ved deres cellers opbygning 
og funktion af biokemiske (organiske) molekyler. Det er kun få 

grundstoffer, der leverer langt størstedelen af materialet til biokemiske molekyler som f.eks. DNA og andre 
nukleinsyrer, lipider, polysakkarider, proteiner, receptorer, hormoner, coenzymer og vitaminer. 





























DNA udgør et centralt element i 
begrebet "Liv". 



Eksempel på en RNA-streng. Her 
en del af RNA'et i Coronavirus, der 
fungerer som signalsegment. 


Livets grundstoffer i det periodiske system 

De fire elementære biokemiske grundstoffer 
Andre vigtige biokemiske grundstoffer 
Essentielle biokemiske sporstoffer 
Grundstoffer med foreslået biokemisk funktion 


Dannelsen af peptider katalyseret af COS og metalioner i vulkanske miljøer ved hydrotermiske væld kan 
have været første trin på vej til at danne proteiner til de første levende organismer for omkring 4 milliarder 
år siden J 8 ] 

Mikroorganismer 


Jordens sande regenter er mikroorganismernej 9 ] Oprindeligt troede man, at Livet først fandt sin plads på 
Jorden i perioden Kambrium, men det er gennem palæontologiske fund påvist, at liv, mikrober, allerede 
levede i æonen Arkæikum for 3.800 millioner år siden - et stykke inde i superæonen Prækambrium. Man 
har fundet spor af fotosyntetiserende mikrober fra ca. 3.700 millioner år siderJ 10 ] og danske forskere har 
fundet indirekte indikationsspor fra ca. 3.800 millioner år siden J 11 ] Det var bl.a. fotosyntetiserende 
mikrober som forårsagede, at havvandet blev iltet, en iltholdig atmosfære dannedes for ca. 3 milliarder år 
siden (iltkatastrofen)] 12 ] og dermed var der tilendebragt en terraforming, der muliggjorde højere liv på 
landjorden, i luften og i vandet. 

I dag har man opdaget mikrober, som lever ved at gnave sig igennem selve havbunden fra 0 til 300 meter fra 
havbundfladen og nedefter. ] 13 ] t 14 ] ] 15 ] Man har også fundet mikrober under jorden, som lever af brint og 
andre, som lever ved at reducere sulfat, t 16 ] ] 17 ] I dag tror man faktisk, at der vægtmæssigt findes mere liv 
under jorden end på den. ] 16 ] ] 18 ] Ydermere tror en del, at livet opstod ved havbunden ved hydrotermiske 
væld. ] 19 ] 


Omkring 2007 fandt man nogle svampe, der menes at kunne omdanne radioaktiv stråling til kemisk energi 
via stoffet melanin - ligesom klorofyl anvendes til at omdanne kemisk energi ud af sollys. ] 2 °] ] 21 ] ] 22 ] 
Herudover har man fundet flere bakterier som kan leve, formere sig og trives bedre i højradioaktive miljøer. 
[23] [24] [25] x) e i n ococcus radiodurans' DNA er blevet sammenlignet med andet liv på jorden og den har et 
højt slægtskab med nogle af disse. ] 26 ] 


I 2010 blev det offentliggjort, at man havde fundet det første korsetdyr (Lor/cz/era-medlem), som ikke 
krævede ilt, men derimod hydrogen for at leve og formere sig. ] 27 ] ] 28 ] 


Professor Minik Rosing t 29 ] har sammen med amerikanske og franske kolleger fremsat en teori om at 
kontinenternes primære basismateriale granit , er dannet af gensmeltet forvitret basalt og fotosyntetiserende 
mikrobers affaldsstof ilt. t 30 ] 


Systematik 


Historie 

Aristoteles (384 f.Kr. - 322 f.Kr.) udarbejdede en inddeling af naturen, der var baseret på materiale 
indsamlet af Alexander den Store og klassificerede liv i to grupper: planter og dyr, hvilket blev en del af 
Scala naturae. Dyrene blev beskrevet temmelig nuanceret for hans tid, hvilket har givet Aristoteles 
betegnelsen zoologiens fader. 





Lige siden Carl von Linné udgav sit værk Systema naturae i 1735, har der været diskussion om, hvor mange 
biologiske riger liv skal indplaceres i. t 31 ! Carl von Linné lagde grunden til livs klassifikation ved alene at 
kigge på livs makroskopiske ligheder. Det kaldes også fænetisk systematik. 

Aristoteles, Carl von Linné og deres samtid kendte ikke til encellet og flercellet småt liv - mikroorganismer 
(mikrober) som f.eks. bakterier, alger, arker - og det er bl.a. dette liv, som giver biologerne flest 
systematikudfordringerJ 32 ] Grunden er, at man ikke kan forlade sig på makroskopiske egenskaber, dog med 
undtagelse af karakterisering via en mikrobekulturs udseende i en petriskål med agar. Man er nødt til at se 
på deres DNA, cellestmktur og organeller for at kunne klassificere dem, og her viser det sig, at deres 
forskellighed er større end makroskopisk livs - f.eks. svampe, planter og dyr. Mange eukaryote mikrober 
kan ikke indplaceres, og de er indtil videre lagt i "rodekassen" protisterJ 33 ^ 34 ] 


Moderne systematik 

Selv omkring år 2000 var der ikke enighed om, hvor 
mange biologiske riger, liv skal indplaceres i. t 32 l t 35 ] 

[36] [37] Q runc ] en erj at man se ] v i d a g opdager nye 
arter og nye egenskaber i arter, t 38 ] t 39 ] t 40 l l 41 ! 1 42 1 
Siden opdagelsen af DNA og brugen af 
kladogrammer, har man anvendt denne nye måde til at 
kunne sammenligne udvalgte dele af livs DNA 
(kladistisk systematik) og ren DNA systematik, der 
kaldes fylogenetisk systematik. Men på grund af 
DNA's store informationsmængde er man nødt til at 
plukke udvalgte dele af DNA ud og benytte det til 
systematiseringen og sammenholde det med den 
gamle fænetiske systematik. Denne systematik kaldes evolutionær systematik. Hvilke dele af DNA, der skal 
anvendes, overlades til den enkelte forskers eller forskergruppes vurdering, og da forskellige forskere kan 
have hver deres syn på, hvad der skal vælges, er det en kilde til debat og diskussion. [ 43 1 Det viser sig 
desuden, at især småt liv forholdsvis tit udveksler gener (nogle DNA-stumper f.eks. i form af plasmider), 
hvilket gør klassificeringen endnu sværere og mere interessant. t 44 l t 45 l t 46 l t 47 l Indtil for få årtier siden blev 
livs "spontane" genoverførsel anset for stort set umuligt. t 47 l 

Fylogenetisk opstilling af alle levende organismer. 


Nyere systematikjusteringer 

Nogle af de større justeringer af systematik for makroskopisk liv har f.eks. været at påvise, at fuglene med 
stor sikkerhed nedstammer fra en taksonomisk linje i dinosaurerne (man har fundet dinosaurer med fjer på); 
søkøer og elefanter er ret tæt beslægtede; planternes og dyrenes gruppering er internt blevet ændret noget. 
Blandt andet på grund af disse ændringer har mange livsgrupperinger fået flere latinske navne, som er 
afhængig af den givne gmpperings placering. Andre latinske grupperinger er nydannede, og andre igen er 
blevet kasserede som f.eks. prok aryot. Herudover er der blevet opdaget nye dyr, lige fra de mindre bjørnedyr 
og Mantophasmatodea til de større, Kæmpeblæksprutte, kolosblæksprutte, kæmpemund. Nogle livsformer er 
tidligere blevet anset for at være svindelnumre, uddøde eller har været svære at indplacere som f.eks. 
næbdyr (ligner en krydsning mellem en and og en bæver), weta (kæmpeinsekt der ligner en krydsning 
mellem en kakerlak og en fårekylling), Wollemia nobilis og den blå fisk - og herudover kødædende planter 
(f.eks. venus-fluefanger). 

I 2003 blev livet inddelt på følgende mådeJ 48 ^ 49 ] Prokaryota blev tidligere anvendt som en 
fællesbetegnelse om Eubacteria og Archaea. Det bliver den ikke mere, da de er for forskellige: 




































■ Domæne Ikke-cellet liv Acytota (syn. Aphanobionta , fx vira, prioner...) 

■ Domæne Bakterier Bacteria 

■ Rige Ægte bakterier Eubacteria (fx Spirulina, Blågrønalger...) 

■ Domæne Arkæer Arc/iaea 

■ Rige Arkebakterier Archebacteria 

■ Domæne Eukaryoter Eukaryota (syn. Eucarya og Eucaryotae, organismer med celler, der 
indeholder en cellekerne) 

■ Opisthokonta 

■ Rige Dyr Metazoa 

■ Choanoflagellater (kraveflagellater) 

■ Rige Svampe Fungi ( Mycota ) 

■ Rige (?) Microsporidia 

■ Alveolates (fx dinoflagellater, ciliater, apicomplexa)^ 50 ] 

■ Stramenopiia (syn. Stramenopiles, tidligere: Cbromista, Heterokonta og Chromobionta, fx 
kiselalger , brunalger, fingertang, blæretang...) 

■ Række Rødalger Rhodophyta (syn. Rhodophycota, fx Nori...) t 51 ] 

■ Rige Grønne planter Viridaeplantae (fx grønalger (inkl. prasinophyter) og højere planter) 

■ Rige Protister Protista (syn. Protoctista, fx protozo, svampedyr, amøbe...) - resten af 
Eukaryota, som ikke kan indplaceres andre steder. 


Se også 

■ Abiotisk, Biotisk 

■ Biota (taksonomi) 

■ Den beboelige zone 

■ Kambriske Eksplosion 

■ Menneske 

■ Meningen med livet, Liv efter døden 

■ Miller-Urey-eksperimentet 

■ Organisme 

